title: Komission täytäntöönpanoasetus (EU) 2017/1974, annettu 30 päivänä lokakuuta 2017, Libyan tilanteen johdosta määrättävistä rajoittavista toimenpiteistä annetun neuvoston asetuksen (EU) 2016/44 muuttamisesta

text:
               31.10.2017

               FI

               Euroopan unionin virallinen lehti

               L 281/27

         KOMISSION TÄYTÄNTÖÖNPANOASETUS (EU) 2017/1974,
   annettu 30 päivänä lokakuuta 2017,
   Libyan tilanteen johdosta määrättävistä rajoittavista toimenpiteistä annetun neuvoston asetuksen (EU) 2016/44 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Libyan tilanteen johdosta määrättävistä rajoittavista toimenpiteistä ja päätöksen 2011/137/YUTP kumoamisesta 31 päivänä heinäkuuta 2015 annetun neuvoston päätöksen (YUTP) 2015/1333 (1),
   ottaa huomioon Libyan tilanteen johdosta määrättävistä rajoittavista toimenpiteistä ja asetuksen (EU) N:o 204/2011 kumoamisesta 18 päivänä tammikuuta 2016 annetun neuvoston asetuksen (EU) 2016/44 (2) ja erityisesti sen 20 artiklan b alakohdan,
   sekä katsoo seuraavaa:

               (1)

               Asetuksen (EU) 2016/44 liitteessä V luetellaan alukset, jotka Yhdistyneiden kansakuntien pakotekomitea on nimennyt Yhdistyneiden kansakuntien turvallisuusneuvoston päätöslauselman 2146 (2014) 11 kohdan mukaisesti. Kyseisiltä aluksilta on asetuksen nojalla kielletty muun muassa Libyasta peräisin olevan raakaöljyn lastaaminen, kuljetus ja purkaminen sekä pääsy unionin alueella oleviin satamiin.

               (2)

               Yhdistyneiden kansakuntien turvallisuusneuvoston komitea uusi 20 päivänä lokakuuta 2017 aluksen Capricorn merkinnän niiden alusten luettelossa, joihin sovelletaan rajoittavia toimenpiteitä, ja muutti sitä. Sen vuoksi olisi muutettava asetuksen (EU) 2016/44 liitettä V.

               (3)

               Jotta tässä asetuksessa säädetyillä toimenpiteillä olisi tavoiteltu vaikutus, asetuksen olisi tultava voimaan välittömästi,

         ON HYVÄKSYNYT TÄMÄN ASETUKSEN:
   1 artikla
   Muutetaan neuvoston asetuksen (EU) 2016/44 liite V tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä lokakuuta 2017.

            Komission puolesta,

            puheenjohtajan nimissä

            Ulkopolitiikan välineiden hallinnon päällikkö

      (1)  EUVL L 206, 1.8.2015, s. 34.

      (2)  EUVL L 12, 19.1.2016, s. 1.

      LIITE
      Muutetaan neuvoston asetuksen (EU) 2016/44 liite V seuraavasti:
      Korvataan kohta:

                     ”1.

                     Nimi: CAPRICORN
                     Merkitty luetteloon päätöslauselman 2146 (2014), sellaisena kuin se on muutettuna ja laajennettuna päätöslauselman 2362 (2017) 2 kohdalla, 10 kohdan a ja b alakohdan nojalla (kielto lastata, kuljettaa tai purkaa lasti aluksesta; kielto tulla satamiin). Päätöslauselman 2146 11 kohdan nojalla merkitseminen on voimassa 21.7.–21.10.2017, ellei komitea lopeta sitä aikaisemmin päätöslauselman 2146 12 kohdan nojalla. Lippuvaltio: Tansania.

                        Lisätietoja:

                     IMO: 8900878. Alus oli 16.7.2017 Kyproksen edustalla.”

      seuraavasti:

                     ”1.

                     Nimi: CAPRICORN
                     Merkitty luetteloon päätöslauselman 2146 (2014), sellaisena kuin se on muutettuna ja laajennettuna päätöslauselman 2362 (2017) 2 kohdalla, 10 kohdan a ja b alakohdan nojalla (kielto lastata, kuljettaa tai purkaa lasti aluksesta; kielto tulla satamiin). Komitea uusi merkinnän 20.10.2017 päätöslauselman 2146 11 kohdan nojalla, ja se on voimassa 18.1.2018 asti, ellei komitea lopeta sitä aikaisemmin päätöslauselman 2146 12 kohdan nojalla. Lippuvaltio: Tansania.

                        Lisätietoja:

                     Luetteloon merkitsemisen päivämäärä 21.7.2017. IMO: 8900878. Alus oli 21.9.2017 Yhdistyneiden arabiemiraattien lähistöllä kansainvälisillä vesillä.”


title: Komission täytäntöönpanoasetus (EU) 2017/1997, annettu 7 päivänä marraskuuta 2017, Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuonnissa käyttöön otetun lopullisen tasoitustullin ja polkumyyntitullin laajentamisesta koskemaan Malesiasta ja Taiwanista lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia, riippumatta siitä, onko niiden alkuperämaaksi ilmoitettu Malesia tai Taiwan, annettujen täytäntöönpanoasetusten (EU) 2016/184 ja (EU) 2016/185 muuttamisesta

text:
               8.11.2017

               FI

               Euroopan unionin virallinen lehti

               L 289/1

         KOMISSION TÄYTÄNTÖÖNPANOASETUS (EU) 2017/1997,
   annettu 7 päivänä marraskuuta 2017,
   Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuonnissa käyttöön otetun lopullisen tasoitustullin ja polkumyyntitullin laajentamisesta koskemaan Malesiasta ja Taiwanista lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia, riippumatta siitä, onko niiden alkuperämaaksi ilmoitettu Malesia tai Taiwan, annettujen täytäntöönpanoasetusten (EU) 2016/184 ja (EU) 2016/185 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’polkumyynnin vastainen perusasetus’, ja erityisesti sen 11 artiklan 4 kohdan ja 13 artiklan 4 kohdan sekä muista kuin Euroopan unionin jäsenvaltioista tapahtuvalta tuetulta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1037 (2), jäljempänä ’tukien vastainen perusasetus’, ja erityisesti sen 23 artiklan 6 kohdan ja 24 artiklan 5 kohdan,
   sekä katsoo seuraavaa:
   A.   VOIMASSA OLEVAT TOIMENPITEET

               (1)

               Neuvosto otti 2 päivänä joulukuuta 2013 käyttöön polkumyynnin (3) ja tukien vastaiset (4) toimenpiteet Kiinan kansantasavallasta peräisin olevien tai lähetettyjen kiteisestä piistä valmistettujen aurinkosähkömoduulien tai -paneelien ja sen tyyppisten kennojen, joita käytetään kiteisestä piistä valmistetuissa aurinkosähkömoduuleissa tai -paneeleissa, ja niiden keskeisten komponenttien (kennot) tuonnissa, jäljempänä ’alkuperäiset toimenpiteet’.

               (2)

               Komissio laajensi 11 päivänä helmikuuta 2016 toimenpiteet koskemaan Malesiasta ja Taiwanista lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia riippumatta siitä, onko niiden alkuperämaaksi ilmoitettu Malesia tai Taiwan, jäljempänä ’laajennetut toimenpiteet’ (5), lukuun ottamatta tiettyjen erikseen mainittujen yritysten tuottamien tuotteiden tuontia.

               (3)

               Komission pani 5 päivänä joulukuuta 2015 vireille toimenpiteiden voimassaolon päättymistä koskevan tarkastelun alkuperäisten polkumyynnin vastaisten (6) ja tasoitustullitoimenpiteiden (7) osalta sekä kyseisiä toimenpiteitä koskevan osittaisen välivaiheen tarkastelun (8). Tämän jälkeen komissio otti 1 päivänä maaliskuuta 2017 käyttöön polkumyynti- ja tasoitustullit kahdeksantoista kuukauden ajaksi, jäljempänä ’jatketut toimenpiteet’, ja päätti osittaisen välivaiheen tarkastelun (9).

               (4)

               Komissio pani 3 päivänä maaliskuuta 2017 vireille osittaisen välivaiheen tarkastelun, joka oli rajattu jatkettujen toimenpiteiden muotoon ja tasoon (10). Tämän tarkastelun jälkeen komissio muutti jatkettuja toimenpiteitä, joita alettiin soveltaa 15 päivää komission täytäntöönpanoasetuksen (EU) 2017/1570 (11) julkaisemisen jälkeen.

               (5)

               Näin ollen nyt voimassa olevat tasoitustoimenpiteet ja polkumyynnin vastaiset toimenpiteet ovat ne, jotka otettiin käyttöön komission täytäntöönpanoasetuksella (EU) 2017/366 ja komission täytäntöönpanoasetuksella (EU) 2017/367, sellaisina kuin ne ovat muutettuina täytäntöönpanoasetuksella (EU) 2017/1570.

         B.   MENETTELY

   1.   Vireillepano

               (6)

               Komission täytäntöönpanoasetuksella (EU) 2017/242 (12), jäljempänä ’vireillepanoasetus’, komissio pani vireille laajennettujen toimenpiteiden tarkastelun, jotta voidaan selvittää, voidaanko Jinko Solar Technology SDN.BHD:lle, jäljempänä ’pyynnön esittäjä’ tai ’Jinko Malaysia’, joka on kiteisestä piistä valmistettujen aurinkosähkömoduulien ja niiden keskeisten komponenttien (kennot) malesialainen vientiä harjoittava tuottaja, myöntää vapautus kyseisistä toimenpiteistä. Vireillepanoasetuksella myös kumottiin polkumyyntitullit pyynnön esittäjän osalta ja asetettiin sen tuonti kirjaamisvelvoitteen alaiseksi.

               (7)

               Tarkastelu pantiin vireille sen jälkeen, kun pyynnön esittäjä oli toimittanut riittävää alustavaa näyttöä tukemaan väitettään, jonka mukaan se oli uusi vientiä harjoittava tuottaja ja täytti edellytykset polkumyynnin vastaisen perusasetuksen 11 artiklan 4 kohdan ja 13 artiklan 4 kohdan sekä tukien vastaisen perusasetuksen 23 artiklan 6 kohdan nojalla myönnettävälle vapautukselle eli

                           —

                           se ei vienyt tarkastelun kohteena olevaa tuotetta unioniin laajennettujen toimenpiteiden käyttöönottoon johtaneessa tutkimuksessa käytetyn tutkimusajanjakson eli 1 päivän huhtikuuta 2014 ja 31 päivän maaliskuuta 2015 välisenä aikana,

                           —

                           se ei ollut harjoittanut toimenpiteiden kiertämistä ja

                           —

                           sillä on peruuttamaton sopimusvelvoite merkittävän tuotemäärän viemiseksi unioniin.

         2.   Tarkastelun kohteena oleva tuote

               (8)

               Tarkasteltavana ovat Malesiasta ja Taiwanista lähetetyt kiteisestä piistä valmistetut aurinkosähkömoduulit tai -paneelit ja sen tyyppiset kennot, joita käytetään kiteisestä piistä valmistetuissa aurinkosähkömoduuleissa tai -paneeleissa (kennojen paksuus on enintään 400 mikrometriä), riippumatta siitä onko niiden alkuperämaaksi ilmoitettu Malesia tai Taiwan, ja jotka luokitellaan tällä hetkellä CN-koodeihin ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 ja ex 8541 40 90.

               (9)

               Seuraavat tuotelajit eivät kuulu tarkastelun kohteena olevan tuotteen määritelmään:

                           —

                           kannettavat aurinkolaturit, joissa on alle kuusi kennoa ja jotka tuottavat sähköä laitteisiin tai lataavat akkuja,

                           —

                           ohutkalvotekniikkaa käyttävät aurinkosähkötuotteet,

                           —

                           kiteisestä piistä valmistetut aurinkosähkötuotteet, jotka on pysyvästi integroitu sähkölaitteisiin, joiden käyttötarkoitus on jokin muu kuin sähkön tuottaminen ja jotka käyttävät integroitujen kiteisestä piistä valmistettujen aurinkokennojen tuottaman sähkön,

                           —

                           moduulit tai paneelit, joiden lähtöjännite on enintään 50 V (tasavirta) ja antoteho enintään 50 W ja joita käytetään yksinomaisesti suoraan akkulatureina järjestelmissä, joissa on samat jännite- ja teho-ominaisuudet.

         3.   Raportointijaksot

               (10)

               Raportointijakso käsitti 1 päivän huhtikuuta 2014 ja 31 päivän joulukuuta 2016 välisen ajan.

         4.   Tutkimus

               (11)

               Komissio ilmoitti tutkimuksen vireillepanosta Jinko Solar Technology SDN.BHD:lle, unionin tuotannonalalle, jota edusti alkuperäisen tutkimuksen valituksen tekijä (EU ProSun), sekä Malesian ja Kiinan kansantasavallan edustajille.

               (12)

               Komissio hankki ja tarkisti kaikki tarkastelun kannalta tarpeellisina pitämänsä tiedot. Se sai vastauksen kyselylomakkeeseen pyynnön esittäjältä ja siihen etuyhteydessä olevalta Jinko Solar Technology Limited (Hongkong) -myyntiyritykseltä, jäljempänä ’Jinko HK’. Pyynnön esittäjän tiloihin Malesiassa tehtiin tarkastuskäynti. Komissio sai tutkimuksen aikana tiedon, että vaikka Jinko HK oli asettautunut Hongkongiin, kaikkia sen vientimyyntiä koskevia asiakirjoja säilyttää siihen etuyhteydessä oleva yritys Jinko Solar Co., Ltd Kiinan kansantasavallassa, jäljempänä ’Kiina’. Näin ollen tarkastuskäynti tehtiin myös siihen etuyhteydessä olevan yrityksen tiloihin Shanghaissa Kiinassa.

         C.   PÄÄTELMÄT

               (13)

               Tutkimuksen päätelmät osoittivat, että Jinko Malaysia on todellakin malesialainen kiteisestä piistä valmistettujen aurinkosähkömoduulien ja kennojen tuottaja, joka perustettiin tammikuussa 2015 ja joka aloitti moduulien ja kennojen kaupallisen tuotannon saman vuoden kesä–heinäkuussa.

               (14)

               Tutkimuksen aikana komissio totesi, että Jinko Malaysia ei vienyt tarkastelun kohteena olevaa tuotetta unioniin laajennettujen toimenpiteiden käyttöönottoon johtaneessa tutkimuksessa käytetyn tutkimusajanjakson eli 1 päivän huhtikuuta 2014 ja 31 päivän maaliskuuta 2015 välisenä aikana. Se totesi myös, että Jinko Malaysia ei ollut ostanut tarkastelun kohteena olevaa tuotetta Kiinasta myydäkseen tai jälleenlaivatakseen sitä unioniin. Jinko Malaysia ei myöskään ollut vienyt tarkastelun kohteena olevaa tuotetta unioniin ennen raportointikauden päättymistä eli ennen 31 päivää joulukuuta 2016.

               (15)

               Jinko Malaysia oli kuitenkin lokakuussa 2016 tehnyt sopimuksen, joka koski merkittävän määrän tarkastelun kohteena olevaa tuotetta viemistä unioniin. Sopimusehtojen mukaisesti mainitun määrän toimittaminen on keskeytetty nyt käsillä olevan tarkastelua koskevan tutkimuksen ajaksi.

               (16)

               Komissio pani merkille, että pyynnön esittäjä on Jinko Solar Co., Ltd.:n kokonaan omistama tytäryhtiö; Jinko Solar Co., Ltd on tarkastelun kohteena olevan tuotteen kiinalainen tuottaja, johon tällä hetkellä sovelletaan alkuperäisiä toimenpiteitä, sellaisina kuin ne ovat muutettuina. Kuten vireillepanoasetuksessa todettiin, komissio tarkasteli perusteellisesti tätä suhdetta ja varmisti, oliko Jinko Malaysia perustettu tai käytettiinkö sitä voimassa olevien toimenpiteiden kiertämistä varten.

               (17)

               Jinko Solar Co., Ltd on osa laajempaa yritysryhmää, joka kuuluu Jinko Solar Holding Co., Ltd.:lle. Yritys on perustettu Caymansaarilla, ja sen osakkeet noteerataan New Yorkin pörssissä (NYSE). Jinko Solar Group toimii maailmanlaajuisesti ja sillä on tuotantolaitoksia useissa maissa, tällä hetkellä Kiinassa, Portugalissa, Etelä-Afrikassa ja Malesiassa. Vuodelta 2014 olevan johtokunnan kokouksen pöytäkirjan mukaan ryhmän liiketoimintastrategiana on viime vuosina ollut laajentaa ulkomaisia tuotantolaitoksia ja perustaa uusia laitoksia maihin, joissa on suuret kehitysmahdollisuudet. Osana tätä liiketoimintastrategiaa johtokunta päätti mainittuna vuonna perustaa tuotantolaitoksen Malesiaan.

               (18)

               Lisäksi komissio totesi, että Jinko Malaysia on tarkastelun kohteena olevan tuotteen todellinen tuottaja, jolla on täysimittaiset huipputason tuotantolaitokset sekä kennoja että moduuleja varten, tutkimus ja kehittäminen mukaan lukien. Se ei ollut harjoittanut kiertämistoimintaa, kuten Kiinan kansantasavallasta peräisin olevien aurinkomoduulien ja -kennojen jälleenlaivausta, kokoonpanotoimintaa tai uudelleenmyyntiä unioniin.

               (19)

               Komissio päätteli näin ollen, että Jinko Malaysiaa ei ollut perustettu eikä sitä käytetty alkuperäisten toimenpiteiden kiertämiseen ja että kiinalainen omistaja ei sinänsä ole riittävä peruste hakemuksen hylkäämiseen.

               (20)

               Tältä pohjalta komissio ei pitänyt tarpeellisena määrätä mitään erityisiä valvontaehtoja, jos vapautus myönnetään. Jotta voitaisiin varmistaa vapautuksen asianmukainen soveltaminen, komissio katsoi aiheelliseksi soveltaa erityisiä toimenpiteitä kaikkiin yrityksiin, joille oli myönnetty vapautus. Näitä erityistoimenpiteitä ovat vaatimus, jonka mukaan jäsenvaltioiden tulliviranomaisille esitetään pätevä kauppalasku, jonka on oltava komission täytäntöönpanoasetuksen (EU) 2016/184 1 artiklan 2 kohdassa ja komission täytäntöönpanoasetuksen (EU) 2016/185 1 artiklan 2 kohdassa vahvistettujen vaatimusten mukainen. Tuontiin, johon ei ole liitetty tällaista kauppalaskua, sovelletaan laajennettua polkumyynti- ja tasoitustullia.

               (21)

               Komissio päätteli 13–19 kappaleessa esitetyn pohjalta, että Jinko Solar Technology SDN.BHD täyttää polkumyyntiä koskevan perusasetuksen 11 artiklan 4 kohdassa ja 13 artiklan 4 kohdassa sekä tukien vastaisen perusasetuksen 23 artiklan 6 kohdassa esitetyt vaatimukset ja että se olisi vapautettava laajennetuista toimenpiteistä.

               (22)

               Edellä esitetyt päätelmät ilmoitettiin pyynnön esittäjälle ja muille asianomaisille osapuolille, joille annettiin mahdollisuus esittää huomautuksia. Ainoastaan pyynnön esittäjä vastasi ja esitti vähäisiä luonteeltaan teknisiä huomautuksia.

         D.   MUUTOS LUETTELOON YRITYKSISTÄ, JOTKA HYÖTYVÄT LAAJENNETTUJA TOIMENPITEITÄ KOSKEVASTA VAPAUTUKSESTA

               (23)

               Edellä mainittujen päätelmien vuoksi komissio katsoi, että yritys Jinko Solar Technology SDN.BHD olisi lisättävä niiden yritysten luetteloon, jotka on vapautettu täytäntöönpanoasetuksella (EU) 2016/184 käyttöön otetusta tasoitustullista ja täytäntöönpanoasetuksella (EU) 2016/185 käyttöön otetusta polkumyyntitullista.

               (24)

               Näin ollen Jinko Solar Technology SDN.BHD olisi lisättävä täytäntöönpanoasetuksen (EU) 2016/184 1 artiklan 1 kohdassa ja täytäntöönpanoasetuksen (EU) 2016/185 1 artiklan 1 kohdassa erikseen nimettyjen yritysten luetteloon.

               (25)

               Vapautuksen soveltamisen edellytyksenä on lisäksi täytäntöönpanoasetuksen (EU) 2016/184 1 artiklan 2 kohdassa ja täytäntöönpanoasetuksen (EU) 2016/185 1 artiklan 2 kohdassa vahvistetun vaatimuksen täyttäminen.

               (26)

               Tässä asetuksessa säädetyt toimenpiteet ovat asetuksen (EU) 2016/1036 15 artiklan 1 kohdalla perustetun komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan täytäntöönpanoasetuksen (EU) N:o 2016/184 1 artiklan 1 kohdassa oleva taulukko seuraavasti:

               Maa

               Yritys

               Taric-lisäkoodi

               Malesia

               AUO – SunPower Sdn. Bhd.
               Flextronics Shah Alam Sdn. Bhd.
               Hanwha Q CELLS Malaysia Sdn. Bhd.
               Panasonic Energy Malaysia Sdn. Bhd.
               TS Solartech Sdn. Bhd.
               Jinko Solar Technology SDN.BHD

               C073
               C074
               C075
               C076
               C077
               C203

               Taiwan

               ANJI Technology Co., Ltd.
               AU Optronics Corporation
               Big Sun Energy Technology Inc.
               EEPV Corp.
               E-TON Solar Tech. Co., Ltd.
               Gintech Energy Corporation
               Gintung Energy Corporation
               Inventec Energy Corporation
               Inventec Solar Energy Corporation
               LOF Solar Corp.
               Ming Hwei Energy Co., Ltd.
               Motech Industries, Inc.
               Neo Solar Power Corporation
               Perfect Source Technology Corp.
               Ritek Corporation
               Sino-American Silicon Products Inc.
               Solartech Energy Corp.
               Sunengine Corporation Ltd.
               Topcell Solar International Co., Ltd.
               TSEC Corporation
               Win Win Precision Technology Co., Ltd.

               C058
               C059
               C078
               C079
               C080
               C081
               C082
               C083
               C084
               C085
               C086
               C087
               C088
               C089
               C090
               C091
               C092
               C093
               C094
               C095
               C096

         2 artikla
   Korvataan täytäntöönpanoasetuksen (EU) N:o 2016/185 1 artiklan 1 kohdassa oleva taulukko seuraavasti:

               Maa

               Yritys

               Taric-lisäkoodi

               Malesia

               AUO – SunPower Sdn. Bhd.
               Flextronics Shah Alam Sdn. Bhd.
               Hanwha Q CELLS Malaysia Sdn. Bhd.
               Panasonic Energy Malaysia Sdn. Bhd.
               TS Solartech Sdn. Bhd.
               Jinko Solar Technology SDN.BHD

               C073
               C074
               C075
               C076
               C077
               C203

               Taiwan

               ANJI Technology Co., Ltd.
               AU Optronics Corporation
               Big Sun Energy Technology Inc.
               EEPV Corp.
               E-TON Solar Tech. Co., Ltd.
               Gintech Energy Corporation
               Gintung Energy Corporation
               Inventec Energy Corporation
               Inventec Solar Energy Corporation
               LOF Solar Corp.
               Ming Hwei Energy Co., Ltd.
               Motech Industries, Inc.
               Neo Solar Power Corporation
               Perfect Source Technology Corp.
               Ritek Corporation
               Sino-American Silicon Products Inc.
               Solartech Energy Corp.
               Sunengine Corporation Ltd.
               Topcell Solar International Co., Ltd.
               TSEC Corporation
               Win Win Precision Technology Co., Ltd.

               C058
               C059
               C078
               C079
               C080
               C081
               C082
               C083
               C084
               C085
               C086
               C087
               C088
               C089
               C090
               C091
               C092
               C093
               C094
               C095
               C096

         3 artikla
   Tulliviranomaiset velvoitetaan lopettamaan täytäntöönpanoasetuksen (EU) 2017/242 3 artiklan nojalla tapahtuva tuonnin kirjaaminen. Polkumyyntitullia ei kanneta tällä tavoin kirjatusta tuonnista.
   4 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä marraskuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 176, 30.6.2016, s. 21.

      (2)  EUVL L 176, 30.6.2016, s. 55.

      (3)  Neuvoston täytäntöönpanoasetus (EU) N:o 1238/2013, annettu 2 päivänä joulukuuta 2013, Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevan lopullisen polkumyyntitullin käyttöönotosta ja tässä tuonnissa käyttöön otetun väliaikaisen tullin lopullisesta kantamisesta (EUVL L 325, 5.12.2013, s. 1).

      (4)  Neuvoston täytäntöönpanoasetus (EU) N:o 1239/2013, annettu 2 päivänä joulukuuta 2013, Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevan lopullisen tasoitustullin käyttöönotosta (EUVL L 325, 5.12.2013, s. 66).

      (5)  Neuvoston täytäntöönpanoasetus (EU) 2016/184, annettu 11 päivänä helmikuuta 2016, Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuonnissa neuvoston asetuksella (EU) N:o 1239/2013 käyttöön otetun lopullisen tasoitustullin laajentamisesta koskemaan Malesiasta ja Taiwanista lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia, riippumatta siitä, onko niiden alkuperämaaksi ilmoitettu Malesia tai Taiwan (EUVL L 37,12.2.2016, s. 56) ja komission täytäntöönpanoasetus (EU) 2016/185, annettu 11 päivänä helmikuuta 2016, Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuonnissa neuvoston asetuksella (EU) N:o 1238/2013 käyttöön otetun lopullisen polkumyyntitullin laajentamisesta koskemaan Malesiasta ja Taiwanista lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia, riippumatta siitä, onko niiden alkuperämaaksi ilmoitettu Malesia tai Taiwan (EUVL L 37,12.2.2016, s. 76).

      (6)  Vireillepanoilmoitus 2015/C 405/08; EUVL C 405, 5.12.2015, s. 8.

      (7)  Vireillepanoilmoitus 2015/C 405/09; EUVL C 405, 5.12.2015, s. 20.

      (8)  Vireillepanoilmoitus 2015/C 405/10; EUVL C 405, 5.12.2015, s. 33.

      (9)  Komission täytäntöönpanoasetus (EU) 2017/366, annettu 1 päivänä maaliskuuta 2017, lopullisen tasoitustullin käyttöön ottamisesta Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuonnissa Euroopan parlamentin ja neuvoston asetuksen (EU) 2016/1037 18 artiklan 2 kohdan mukaisen toimenpiteiden voimassaolon päättymistä koskevan tarkastelun ja 19 artiklan 3 kohdan mukaisen osittaisen välivaiheen tarkastelun jälkeen (EUVL L 56, 3.3.2017, s. 1) ja komission täytäntöönpanoasetus (EU) 2017/367 lopullisen polkumyyntitullin käyttöön ottamisesta Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun ja 11 artiklan 3 kohdan mukaisen osittaisen välivaiheen tarkastelun jälkeen (EUVL L 56, 3.3.2017, s. 131).

      (10)  EUVL C 67, 3.3.2017, s. 16.

      (11)  Komission täytäntöönpanoasetus (EU) 2017/1570, annettu 15 päivänä syyskuuta 2017, Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuonnissa käyttöön otettavasta lopullisesta tasoitustullista annetun täytäntöönpanoasetuksen (EU) 2017/366 ja lopullisesta polkumyyntitullista annetun täytäntöönpanoasetuksen (EU) 2017/367 muuttamisesta sekä Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevassa polkumyynnin ja tukien vastaisessa menettelyssä tarjotun sitoumuksen hyväksymisen vahvistamisesta lopullisten toimenpiteiden soveltamiskauden ajaksi annetun täytäntöönpanopäätöksen 2013/707/EU kumoamisesta (EUVL L 238, 16.9.2017, s. 22).

      (12)  Komission täytäntöönpanoasetus (EU) 2017/242, annettu 10 päivänä helmikuuta 2017, täytäntöönpanoasetuksia (EU) 2016/184 ja 2016/185 (Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuonnissa käyttöön otetun lopullisen tasoitus- ja polkumyyntitullin laajentamisesta koskemaan Malesiasta ja Taiwanista lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia, riippumatta siitä, onko niiden alkuperämaaksi ilmoitettu Malesia tai Taiwan) koskevan tarkastelun vireillepanosta sen määrittämiseksi, voidaanko näistä toimenpiteistä myöntää vapautus yhdelle malesialaiselle vientiä harjoittavalle tuottajalle, polkumyyntitullin kumoamisesta kyseisen vientiä harjoittavan tuottajan tuonnissa ja kyseisen vientiä harjoittavan tuottajan tuonnin asettamisesta kirjaamisvelvoitteen alaiseksi (EUVL L 36, 11.2.2017, s. 47).


title: Komission täytäntöönpanoasetus (EU) 2017/2011, annettu 9 päivänä marraskuuta 2017, Euroopan parlamentin ja neuvoston asetuksen (EY) N:o 1638/2006 puitteissa rahoitettavien rajat ylittävien yhteistyöohjelmien täytäntöönpanosäännöistä annetun asetuksen (EY) N:o 951/2007 muuttamisesta

text:
               10.11.2017

               FI

               Euroopan unionin virallinen lehti

               L 292/55

         KOMISSION TÄYTÄNTÖÖNPANOASETUS (EU) 2017/2011,
   annettu 9 päivänä marraskuuta 2017,
   Euroopan parlamentin ja neuvoston asetuksen (EY) N:o 1638/2006 puitteissa rahoitettavien rajat ylittävien yhteistyöohjelmien täytäntöönpanosäännöistä annetun asetuksen (EY) N:o 951/2007 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan naapuruusvälineen perustamisesta 11 päivänä maaliskuuta 2014 annetun Euroopan parlamentin ja neuvoston asetuksen (EU) N:o 232/2014 (1) ja erityisesti sen 12 artiklan 1 kohdan,
   sekä katsoo seuraavaa:

               (1)

               Komissio on antanut asetuksen (EY) N:o 951/2007 (2) Euroopan parlamentin ja neuvoston asetuksen (EY) N:o 1638/2006 (3) puitteissa rahoitettavien rajat ylittävien yhteistyöohjelmien täytäntöönpanosäännöistä.

               (2)

               Koska eurooppalaisen naapuruuden ja kumppanuuden välineen rajat ylittävien yhteistyöohjelmien käynnistäminen on viivästynyt, asetuksen (EY) N:o 951/2007 43 artiklan 2 kohdan b alakohdassa 31 päivänä joulukuuta 2014 päättyväksi säädettyä hankkeiden täytäntöönpanovaihetta pidennettiin 31 päivään joulukuuta 2015 komission täytäntöönpanoasetuksella (EU) N:o 435/2011 (4). Komission täytäntöönpanoasetuksella (EU) N:o 1343/2014 (5) mukautettiin vastaavasti päättämisvaihetta ja asetuksen (EY) N:o 951/2007 43 artiklan 1 kohdan, 2 kohdan c alakohdan ja uuden 3 kohdan asiaankuuluvia säännöksiä ja jatkettiin niiden voimassaoloa 31 päivään joulukuuta 2017.

               (3)

               Ohjelmaan osallistuvien jäsenvaltioiden oikeusvarmuuden takaamiseksi on aiheellista vahvistaa yhteisten hallintoviranomaisten suorittamaa päättämistä ja luopumista koskevat erityiset järjestelyt ja menettelyt tasa-arvoisen kohtelun, avoimuuden, moitteettoman varainhoidon ja suhteellisuuden periaatteita noudattaen.

               (4)

               Yhteinen hallintoviranomainen voi komission asianmukaisesti laatimissa ohjeissa eritellyissä erityistapauksissa sekä hyvän varainhoidon ja suhteellisuuden periaatetta noudattaen luopua saamisen perimisestä ilman komission ennakkohyväksyntää.

               (5)

               Asetuksessa (EY) N:o 951/2007, sellaisena kuin se on muutettuna, 31 päiväksi joulukuuta 2017 säädettyä määräaikaa ei voida noudattaa myöhästymisten ja päättämisprosessin monimutkaisuuden aiheuttaman yhteisvaikutuksen vuoksi. Sen vuoksi määräaikaa olisi pidennettävä siten, että se päättyy viimeistään 36 kuukauden kuluttua loppuraportin antamisesta.

               (6)

               Olisi tunnustettava, että komissio saattaa olla estynyt noudattamasta yhteisten toimintaohjelmien päättämisen määräaikaa oikeudellisten ja muiden tutkimusten tai ylivoimaisen esteen vuoksi.

               (7)

               Tässä asetuksessa säädettyjen toimenpiteiden ripeän soveltamisen varmistamiseksi tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

               (8)

               Tässä asetuksessa säädetyt toimenpiteet ovat asetuksella (EU) N:o 232/2014 perustetun komitean lausunnon mukaiset.

               (9)

               Sen vuoksi asetusta (EY) N:o 951/2007 olisi muutettava,

         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 951/2007 seuraavasti:

               1)

               Korvataan 27 artiklan 5 kohta seuraavasti:
               ”5.   Yhteisen hallintoviranomaisen on huolehdittava siitä, että määrät palautetaan vuoden kuluessa perintämääräyksen antamisesta. Se varmistaa erityisesti, että saatava on selvä, rahassa määritelty ja erääntynyt. Jos yhteinen hallintoviranomainen aikoo luopua vahvistetun saamisen perimisestä, sen on varmistettava, että luopuminen vastaa sääntöjä ja on hyvän varainhoidon periaatteen ja suhteellisuusperiaatteen mukainen. Luopumista koskeva päätös on perusteltava ja jätettävä yhteisen seurantakomitean ja komission ennalta hyväksyttäväksi. Komission ennakkohyväksyntää ei välttämättä vaadita, jos komissio on antanut tästä asianmukaiset ohjeet.”.

               2)

               Muutetaan 43 artikla seuraavasti:

                           a)

                           Korvataan 1 kohta seuraavasti:
                           ”1.   Kunkin yhteisen toimintaohjelman toteutusaika alkaa aikaisintaan sinä päivänä, jona komissio hyväksyy yhteisen toimintaohjelman, ja päättyy viimeistään 36 kuukautta loppuraportin antamisen jälkeen.”;

                           b)

                           korvataan 2 kohdan c alakohta seuraavasti:

                                       ”c)

                                       yhteisen toimintaohjelman päättämisvaihe, joka sisältää kaikkien ohjelman puitteissa tehtyjen sopimusten lopputilityksen, ohjelman jälkiarvioinnin, loppuraportin antamisen ja komission suorittaman loppumaksun tai lopullisen perinnän. Tämän vaihe päättyy viimeistään 36 kuukauden kuluttua loppuraportin antamisesta.”;

               3)

               lisätään 46 artiklaan 3 kohta seuraavasti:
               ”3.   Jos yhteinen hallintoviranomainen ei ole voinut ilmoittaa komissiolle loppusummaa, koska

                           a)

                           hankkeet on keskeytetty sellaisen oikeudellisen menettelyn tai hallinnollisen muutoksenhaun vuoksi, jolla on lykkäävä vaikutus, tai

                           b)

                           kyseessä on ylivoimainen este, joka vaikuttaa vakavalla tavalla koko ohjelman tai sen osan toteuttamiseen,

                     43 artiklan 1 kohdassa säädettyä toteutusajan päättymispäivää ei sovelleta siihen ohjelman osaan, jota tarkoitetaan tämän kohdan a tai b alakohdassa.”

         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä marraskuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 77, 15.3.2014, s. 27.

      (2)  Komission asetus (EY) N:o 951/2007, annettu 9 päivänä elokuuta 2007, eurooppalaista naapuruuden ja kumppanuuden välinettä koskevista yleisistä määräyksistä annetun Euroopan parlamentin ja neuvoston asetuksen (EY) N:o 1638/2006 puitteissa rahoitettavien rajat ylittävien yhteistyöohjelmien täytäntöönpanosäännöistä (EUVL L 210, 10.8.2007, s. 10).

      (3)  Euroopan parlamentin ja neuvoston asetus (EY) N:o 1638/2006, annettu 24 päivänä lokakuuta 2006, eurooppalaista naapuruuden ja kumppanuuden välinettä koskevista yleisistä määräyksistä (EUVL L 310, 9.11.2006, s. 1).

      (4)  Komission täytäntöönpanoasetus (EU) N:o 435/2011, annettu 5 päivänä toukokuuta 2011, Euroopan parlamentin ja neuvoston asetuksen (EY) N:o 1638/2006 puitteissa rahoitettavien rajat ylittävien yhteistyöohjelmien täytäntöönpanosäännöistä annetun asetuksen (EY) N:o 951/2007 muuttamisesta (EUVL L 118, 6.5.2011, s. 1).

      (5)  Komission täytäntöönpanoasetus (EU) N:o 1343/2014, annettu 17 päivänä joulukuuta 2014, Euroopan parlamentin ja neuvoston asetuksen (EY) N:o 1638/2006 puitteissa rahoitettavien rajat ylittävien yhteistyöohjelmien täytäntöönpanosäännöistä annetun asetuksen (EY) N:o 951/2007 muuttamisesta (EUVL L 363, 18.12.2014, s. 75).


title: Komission täytäntöönpanoasetus (EU) 2017/2005, annettu 8 päivänä marraskuuta 2017, Azadirachta indican (neempuu) kuorettomista siemenistä kylmäpuristetusta öljystä ylikriittisellä hiilidioksidilla uutetun margosa-uutteen hyväksymisestä vanhana tehoaineena käytettäväksi biosidivalmisteissa valmisteryhmässä 19 (ETA:n kannalta merkityksellinen teksti. )

text:
               9.11.2017

               FI

               Euroopan unionin virallinen lehti

               L 290/14

         KOMISSION TÄYTÄNTÖÖNPANOASETUS (EU) 2017/2005,
   annettu 8 päivänä marraskuuta 2017,

      Azadirachta indican (neempuu) kuorettomista siemenistä kylmäpuristetusta öljystä ylikriittisellä hiilidioksidilla uutetun margosa-uutteen hyväksymisestä vanhana tehoaineena käytettäväksi biosidivalmisteissa valmisteryhmässä 19
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 89 artiklan 1 kohdan kolmannen alakohdan,
   sekä katsoo seuraavaa:

               (1)

               Komission delegoidussa asetuksessa (EU) N:o 1062/2014 (2) vahvistetaan luettelo vanhoista tehoaineista, jotka on arvioitava sen selvittämiseksi, voidaanko ne mahdollisesti hyväksyä käytettäviksi biosidivalmisteissa. Luetteloon kuuluu Azadirachta indican (neempuu) kuorettomista siemenistä kylmäpuristetusta öljystä ylikriittisellä hiilidioksidilla uutettu margosa-uute.

               (2)

                  Azadirachta indican (neempuu) kuorettomista siemenistä kylmäpuristetusta öljystä ylikriittisellä hiilidioksidilla uutettu margosa-uute on arvioitu käytettäväksi valmisteryhmässä 19 (karkotteet ja houkutteet), sellaisena kuin se on kuvattu asetuksen (EU) N:o 528/2012 liitteessä V.

               (3)

               Saksa, joka oli nimetty arvioinnista vastaavaksi toimivaltaiseksi viranomaiseksi, toimitti arviointikertomuksen sekä suosituksensa 3 päivänä joulukuuta 2015.

               (4)

               Biosidivalmistekomitea valmisteli 3 päivänä maaliskuuta 2017 Euroopan kemikaaliviraston lausunnon delegoidun asetuksen (EU) N:o 1062/2014 7 artiklan 2 kohdan mukaisesti ottaen huomioon arvioinnista vastaavan toimivaltaisen viranomaisen päätelmät.

               (5)

               Kyseisen lausunnon mukaan valmisteryhmässä 19 käytettävien biosidivalmisteiden, jotka sisältävät Azadirachta indican (neempuu) kuorettomista siemenistä kylmäpuristetusta öljystä ylikriittisellä hiilidioksidilla uutettua margosa-uutetta, voidaan olettaa täyttävän asetuksen (EU) N:o 528/2012 19 artiklan 1 kohdan b alakohdassa säädetyt kriteerit edellyttäen, että niiden käyttöä koskevia tiettyjä spesifikaatioita ja edellytyksiä noudatetaan.

               (6)

               Näin ollen on aiheellista hyväksyä Azadirachta indican (neempuu) kuorettomista siemenistä kylmäpuristetusta öljystä ylikriittisellä hiilidioksidilla uutettu margosa-uute käytettäväksi biosidivalmisteissa valmisteryhmässä 19 edellyttäen, että tiettyjä spesifikaatioita ja edellytyksiä noudatetaan.

               (7)

               Kohtuullinen määräaika on tarpeen ennen tehoaineen hyväksymistä, jotta asianomaiset osapuolet voivat tarvittavalla tavalla valmistautua uusiin vaatimuksiin.

               (8)

               Tässä asetuksessa säädetyt toimenpiteet ovat pysyvän biosidivalmistekomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään Azadirachta indican (neempuu) kuorettomista siemenistä kylmäpuristetusta öljystä ylikriittisellä hiilidioksidilla uutettu margosa-uute tehoaineena käytettäväksi biosidivalmisteissa valmisteryhmässä 19 edellyttäen, että liitteessä vahvistettuja spesifikaatioita ja edellytyksiä noudatetaan.
   2 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä marraskuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 167, 27.6.2012, s. 1.

      (2)  Komission delegoitu asetus (EU) N:o 1062/2014, annettu 4 päivänä elokuuta 2014, Euroopan parlamentin ja neuvoston asetuksessa (EU) N:o 528/2012 tarkoitetusta kaikkien biosidivalmisteisiin sisältyvien vanhojen tehoaineiden järjestelmällistä arviointia koskevasta työohjelmasta (EUVL L 294, 10.10.2014, s. 1).

      LIITE

                  Nimi

                  IUPAC-nimi
                  Tunnistenumero

                  Tehoaineen vähimmäispuhtausaste (1)

                  Hyväksymispäivä

                  Hyväksymisen päättymispäivä

                  Valmisteryhmä

                  Erityisedellytykset

                  Margosa-uute, Azadirachta indican (neempuu) kuorettomista siemenistä kylmäpuristetusta öljystä ylikriittisellä hiilidioksidilla uutettu

                  IUPAC-nimi:
                  Ei sovelleta
                  EY-numero: 283-644-7
                  CAS-numero: 84696-25-3

                  1 000  g/kg

                  1. huhtikuuta 2019

                  31. maaliskuuta 2029

                  19

                  Biosidivalmisteiden lupien on täytettävä seuraavat edellytykset:

                              1)

                              Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamaan käyttötarkoitukseen mutta joita ei ole käsitelty tehoaineen riskinarvioinnissa unionin tasolla.

                              2)

                              Arvioiduissa käytöissä todettujen riskien vuoksi valmisteen arvioinnissa on kiinnitettävä erityistä huomiota pintaveteen, sedimenttiin ja maaperään.

                              3)

                              Niiden valmisteiden osalta, joista voi jäädä jäämiä elintarvikkeisiin tai rehuihin, on tarkistettava, onko tarpeen asettaa uudet jäämien enimmäismäärät tai muuttaa voimassa olevia jäämien enimmäismääriä Euroopan parlamentin ja neuvoston asetuksen (EY) N:o 470/2009 (2) tai Euroopan parlamentin ja neuvoston asetuksen (EY) N:o 396/2005 (3) mukaisesti, ja toteutettava kaikki asianmukaiset riskinhallintatoimenpiteet sen varmistamiseksi, etteivät sovellettavat jäämien enimmäismäärät ylity.

         (1)  Tässä sarakkeessa ilmoitettu puhtaus on arvioidun tehoaineen vähimmäispuhtausaste. Markkinoille saatetussa valmisteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua tehoainetta.

         (2)  Euroopan parlamentin ja neuvoston asetus (EY) N:o 470/2009, annettu 6 päivänä toukokuuta 2009, yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta (EUVL L 152, 16.6.2009, s. 11).

         (3)  Euroopan parlamentin ja neuvoston asetus (EY) N:o 396/2005, annettu 23 päivänä helmikuuta 2005, torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta (EUVL L 70, 16.3.2005, s. 1).


title: Komission täytäntöönpanoasetus (EU) 2017/1983, annettu 27 päivänä lokakuuta 2017, tiettyjen tavaroiden luokittelusta yhdistettyyn nimikkeistöön

text:
                  4.11.2017

                  FI

                  Euroopan unionin virallinen lehti

                  L 287/1

            KOMISSION TÄYTÄNTÖÖNPANOASETUS (EU) 2017/1983,
      annettu 27 päivänä lokakuuta 2017,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
      sekä katsoo seuraavaa:

                  (1)

                  Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                  (2)

                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                  (3)

                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                  (4)

                  On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                  (5)

                  Tässä asetuksessa säädetyt toimenpiteet ovat tullikoodeksikomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 27 päivänä lokakuuta 2017

               Komission puolesta,

               puheenjohtajan nimissä

            Stephen QUEST

               Pääjohtaja

               Verotuksen ja tulliliiton pääosasto

         (1)  EUVL L 269, 10.10.2013, s. 1.

         (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

         LIITE

                     Tavaran kuvaus

                     Luokittelu
                     (CN-koodi)

                     Perusteet

                     (1)

                     (2)

                     (3)

                     Työstämättömän levyn muotoinen tavara, jonka leveys on noin 125 cm, paksuus noin 7,5 cm ja pituus noin 2 000  cm. Se on valmistettu liimaamalla kerroksittain yhteen kuusesta, männystä tai näistä molemmista puulajeista sorvattuja viiluja.
                     Viilut on sijoitettu siten, että puusyiden suunta on sama kaikissa kerroksissa. Jotkin kerrokset voidaan myös asettaa kohtisuorasti toisiinsa nähden. Yksittäiset kerrokset liitetään yhteen fenoliformaldehydiliimalla korkeassa lämpötilassa tapahtuvan puristuksen aikana. Pinnan reunat ja päät on päällystetty vahalla.
                     Tavaran valmistuksessa käytettävien puuviilujen alkuperäinen paksuus on 2,8–3,2 mm ja tiheys 445 kg/m3 (kuusiviilu) tai 500 kg/m3 (mäntyviilu). Puristuksen (joka tapahtuu 2,8 N/mm2:n paineella) jälkeen valmiin tuotteen yksittäisten puristettujen kerrosten paksuus on noin 2,75 mm, ja valmiin tuotteen tiheys vaihtelee yleensä 540 kg/m3:n (kuusiviilu) ja 620 kg/m3:n (mäntyviilu) välillä.
                     Ks. kuva (*1)

                     4412 99 85

                     Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 4412 , 4412 99  ja 4412 99 85  nimiketekstien mukaisesti.
                     Tavara on samanlainen kuin nimikkeen 4412  kerrostettu puu (ks. myös harmonoidun järjestelmän selitykset, nimike 4412 , kolmas kappale).
                     Luokittelu nimikkeeseen 4413  ei tule kyseeseen, sillä tavara ei vastaa 44 ryhmän 2 huomautuksen määritelmää ”tiivistetty puu”, koska tavaralle tehtävä puristus lisää sen tiheyttä vain 24 % ja koska tavaran fyysisestä tarkastuksesta käy ilmi, että sen pinta säilyy pehmeänä.
                     Luokittelu nimikkeeseen 4418  ei myöskään tule kyseeseen, koska tavaraa ei voida pitää rakennustarkoituksiin käytettävänä puuteoksena, joka on kootun tavaran tai tällaisen tavaran osiksi tunnistettavan kokoamattoman tavaran muodossa (ks. myös harmonoidun järjestelmän selitykset, nimike 4418 , ensimmäinen kappale). Se on tarkoitettu yleiseen käyttöön eikä sillä ole mitään objektiivisia ominaisuuksia, joista sen voisi tunnistaa rakennuspuusepän ja kirvesmiehen tuotteeksi.
                     Sen vuoksi tavara on luokiteltava CN-koodiin 4412 99 85  muuksi ristiinliimatun vanerin ja vaneroidun puulevyn kaltaiseksi kerrostetuksi puuksi.

            (*1)  Kuva on ainoastaan ohjeellinen.


title: Komission täytäntöönpanoasetus (EU) 2017/1994, annettu 6 päivänä marraskuuta 2017, täytäntöönpanoasetuksia (EU) 2016/184 ja (EU) 2016/185 (Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuonnissa käyttöön otetun lopullisen tasoitus- ja polkumyyntitullin laajentamisesta koskemaan Malesiasta ja Taiwanista lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia, riippumatta siitä, onko niiden alkuperämaaksi ilmoitettu Malesia tai Taiwan) koskevan tarkastelun vireillepanosta sen määrittämiseksi, voidaanko näistä toimenpiteistä myöntää vapautus yhdelle malesialaiselle vientiä harjoittavalle tuottajalle, polkumyyntitullin kumoamisesta kyseisen vientiä harjoittavan tuottajan tuonnissa ja kyseisen vientiä harjoittavan tuottajan tuonnin asettamisesta kirjaamisvelvoitteen alaiseksi

text:
               7.11.2017

               FI

               Euroopan unionin virallinen lehti

               L 288/30

         KOMISSION TÄYTÄNTÖÖNPANOASETUS (EU) 2017/1994,
   annettu 6 päivänä marraskuuta 2017,
   täytäntöönpanoasetuksia (EU) 2016/184 ja (EU) 2016/185 (Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuonnissa käyttöön otetun lopullisen tasoitus- ja polkumyyntitullin laajentamisesta koskemaan Malesiasta ja Taiwanista lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia, riippumatta siitä, onko niiden alkuperämaaksi ilmoitettu Malesia tai Taiwan) koskevan tarkastelun vireillepanosta sen määrittämiseksi, voidaanko näistä toimenpiteistä myöntää vapautus yhdelle malesialaiselle vientiä harjoittavalle tuottajalle, polkumyyntitullin kumoamisesta kyseisen vientiä harjoittavan tuottajan tuonnissa ja kyseisen vientiä harjoittavan tuottajan tuonnin asettamisesta kirjaamisvelvoitteen alaiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan unionin ja neuvoston asetuksen (EU) 2016/1036 (1), jäljempänä ’polkumyynnin vastainen perusasetus’, ja erityisesti sen 11 artiklan 4 kohdan, 13 artiklan 4 kohdan ja 14 artiklan 5 kohdan sekä muista kuin Euroopan unionin jäsenvaltioista tapahtuvalta tuetulta tuonnilta suojautumisesta 8 päivänä kesäkuuta 2016 annetun Euroopan unionin ja neuvoston asetuksen (EU) 2016/1037 (2), jäljempänä ’tukien vastainen perusasetus’, ja erityisesti sen 23 artiklan 6 kohdan ja 24 artiklan 5 kohdan,
   on ilmoittanut asiasta jäsenvaltioille,
   sekä katsoo seuraavaa:
   1.   PYYNTÖ

               (1)

               Euroopan komissiota, jäljempänä ’komissio’, on pyydetty myöntämään pyynnön esittäjän osalta polkumyynnin vastaisen perusasetuksen 11 artiklan 4 kohdan ja 13 artiklan 4 kohdan ja tukien vastaisen perusasetuksen 23 artiklan 6 kohdan mukainen vapautus polkumyynti- ja tasoitustoimenpiteistä, joita sovelletaan Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuonnissa, laajennettuna Malesiasta ja Taiwanista lähetettyyn tuontiin, riippumatta siitä onko sen alkuperämaaksi ilmoitettu Malesia tai Taiwan.

               (2)

               Pyynnön esitti 23 päivänä toukokuuta 2017 Longi (Kuching) SDN.BHD, jäljempänä ’pyynnön esittäjä’, Malesiassa, jäljempänä ’asianomainen maa’, toimiva kiteisestä piistä valmistettujen aurinkosähkömoduulien tai -paneelien ja sen tyyppisten kennojen, joita käytetään kiteisestä piistä valmistetuissa aurinkosähkömoduuleissa tai -paneeleissa, vientiä harjoittava tuottaja.

         2.   TARKASTELUN KOHTEENA OLEVA TUOTE

               (3)

               Tarkasteltavana ovat Malesiasta ja Taiwanista lähetetyt kiteisestä piistä valmistetut aurinkosähkömoduulit tai -paneelit ja sen tyyppiset kennot, joita käytetään kiteisestä piistä valmistetuissa aurinkosähkömoduuleissa tai -paneeleissa (kennojen paksuus on enintään 400 mikrometriä), riippumatta siitä onko niiden alkuperämaaksi ilmoitettu Malesia tai Taiwan, ja jotka luokitellaan tällä hetkellä CN-koodeihin ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 ja ex 8541 40 90.

               (4)

               Seuraavat tuotelajit eivät kuulu tarkastelun kohteena olevan tuotteen määritelmään:

                           —

                           kannettavat aurinkolaturit, joissa on alle kuusi kennoa ja jotka tuottavat sähköä laitteisiin tai lataavat akkuja,

                           —

                           ohutkalvotekniikkaa käyttävät aurinkosähkötuotteet,

                           —

                           kiteisestä piistä valmistetut aurinkosähkötuotteet, jotka on pysyvästi integroitu sähkölaitteisiin, joiden käyttötarkoitus on jokin muu kuin sähkön tuottaminen ja jotka käyttävät integroitujen kiteisestä piistä valmistettujen aurinkokennojen tuottaman sähkön,

                           —

                           moduulit tai paneelit, joiden lähtöjännite on enintään 50 V (tasavirta) ja antoteho enintään 50 W ja joita käytetään yksinomaan suoraan akkulatureina järjestelmissä, joissa on samat jännite- ja teho-ominaisuudet.

         3.   VOIMASSA OLEVAT TOIMENPITEET

               (5)

               Neuvosto otti asetuksilla (EU) N:o 1238/2013 (3) ja (EU) N:o 1239/2013 (4) käyttöön polkumyynti- ja tasoitustoimenpiteet Kiinan kansantasavallasta, jäljempänä ’PRC’ tai ’Kiina’, peräisin olevien tai lähetettyjen kiteisestä piistä valmistettujen aurinkosähkömoduulien tai -paneelien ja sen tyyppisten kennojen, joita käytetään kiteisestä piistä valmistetuissa aurinkosähkömoduuleissa tai -paneeleissa, ja niiden keskeisten komponenttien (kennot) tuonnissa, jäljempänä ’alkuperäiset toimenpiteet’. Myös sitoumusta koskeva sopimus hyväksyttiin. Komissio laajensi täytäntöönpanoasetuksilla (EU) 2016/184 (5) ja (EU) 2016/185 (6) toimenpiteet koskemaan Malesiasta ja Taiwanista lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia, riippumatta siitä, onko niiden alkuperämaaksi ilmoitettu Malesia tai Taiwan, jäljempänä ’laajennetut toimenpiteet’, lukuun ottamatta tiettyjen erikseen mainittujen yritysten tuottamien tuotteiden tuontia.

               (6)

               Voimassaolon päättymistä koskevan tarkastelun jälkeen komissio laajensi asetuksella (EU) 2017/366 (7) ja asetuksella (EU) 2017/367 (8) polkumyynnin vastaisten toimenpiteiden ja tasoitustoimenpiteiden soveltamisalaa ja saattoi päätökseen osittaisen välivaiheen tarkastelua koskevan tutkimuksen, joka oli aloitettu samaan aikaan.

               (7)

               Helmikuun 10 päivänä 2017 komissio pani uuden vientiä harjoittavan tuottajan pyynnöstä vireille vapautusta koskevan tarkastelun (9). Tämä tarkastelua koskeva tutkimus on edelleen käynnissä. Lisäksi komissio pani 3 päivänä maaliskuuta 2017 vireille osittaisen välivaiheen tarkastelun (10), joka koski ainoastaan toimenpiteiden muotoa. Komissio saattoi kyseisen tarkastelun päätökseen 15 päivänä syyskuuta 2017 ja korvasi voimassa olevat, sitoumukseen liittyvät arvotullit vähimmäistuontihinnalla (11).

         4.   TARKASTELUN PERUSTEET

               (8)

               Pyynnön esittäjä väitti, että se ei vienyt tarkasteltavana olevaa tuotetta unioniin laajennettujen toimenpiteiden käyttöönottoon johtaneessa tutkimuksessa käytetyn tutkimusajanjakson eli 1 päivän huhtikuuta 2014 ja 31 päivän maaliskuuta 2015 välisenä aikana.

               (9)

               Pyynnön esittäjä väitti myös, että se ei ole kiertänyt voimassa olevia toimenpiteitä.

               (10)

               Pyynnön esittäjä väitti myös, että laajennettujen toimenpiteiden käyttöönottoon johtaneessa tutkimuksessa käytetyn tutkimusajanjakson jälkeen se on tehnyt sopimuksen, jonka mukaan sillä on peruuttamaton velvoite viedä merkittävä määrä tuotteita unioniin.

         5.   MENETTELY
   5.1   Vireillepano

               (11)

               Komissio tutki käytettävissä olevan näytön ja totesi, että on riittävät perusteet panna vireille polkumyynnin vastaisen perusasetuksen 11 artiklan 4 kohdan ja 13 artiklan 4 kohdan sekä tukien vastaisen perusasetuksen 23 artiklan 6 kohdan mukainen tutkimus sen määrittämiseksi, voidaanko pyynnön esittäjälle myöntää poikkeus laajennetuista toimenpiteistä.

               (12)

               Polkumyynnin vastaisen perusasetuksen 11 artiklan 4 kohdan nojalla unionin tuotannonalalle, jota asian tiedettiin koskevan, ilmoitettiin tarkastelupyynnöstä, ja sille annettiin tilaisuus esittää huomautuksia, mutta niitä ei esitetty.

               (13)

               Komissio kiinnittää erityistä huomiota pyynnön esittäjän ja voimassa olevien toimenpiteiden kohteena olevien yritysten väliseen yhteyteen sen varmistamiseksi, ettei yhteyttä luotu tai käytetty toimenpiteiden kiertämiseksi. Komissio tarkastelee myös, olisiko käyttöön otettava erityisiä valvontaedellytyksiä, jos tutkimuksessa päätellään, että poikkeuksen myöntäminen on perusteltua.

         5.2   Voimassa olevien polkumyynnin vastaisten toimenpiteiden kumoaminen ja tuonnin kirjaaminen

               (14)

               Voimassa oleva polkumyyntitulli olisi kumottava polkumyynnin vastaisen perusasetuksen 11 artiklan 4 kohdan nojalla pyynnön esittäjän tuottaman ja unioniin vientiä varten myymän tarkasteltavana olevan tuotteen tuonnin osalta.

               (15)

               Samalla tällaisen tuonnin kirjaaminen olisi tehtävä pakolliseksi polkumyynnin vastaisen perusasetuksen 14 artiklan 5 kohdan mukaisesti sen varmistamiseksi, että polkumyyntitullit voidaan kantaa tämän tuonnin kirjaamispäivästä alkaen, jos tarkastelu osoittaa pyynnön esittäjän kiertävän toimenpiteitä. Pyynnön esittäjän maksettaviksi tulevaisuudessa mahdollisesti lankeavia määriä ei voida tutkimuksen tässä vaiheessa arvioida.

         5.3   Voimassa olevat tukien vastaiset toimenpiteet

               (16)

               Koska tukien vastaisessa perusasetuksessa ei ole oikeusperustaa voimassa olevien tukien vastaisten toimenpiteiden kumoamiseksi, toimenpiteet pysyvät voimassa. Vain jos tarkastelussa päädytään siihen, että pyynnön esittäjälle on perusteltua myöntää vapautus, voimassa olevat tukien vastaiset toimenpiteet kumotaan asetuksella, jolla myönnetään tällainen vapautus.

         5.4   Tarkastelua koskeva tutkimusajanjakso

               (17)

               Tutkimus kattaa 1 päivän huhtikuuta 2014 ja 30 päivän syyskuuta 2017 välisen ajanjakson, jäljempänä ’tarkastelua koskeva tutkimusajanjakso’.

         5.5   Pyynnön esittäjää koskeva tutkimus

   Saadakseen tutkimuksensa kannalta välttämättöminä pitämänsä tiedot komissio lähettää pyynnön esittäjälle kyselylomakkeen. Pyynnön esittäjän on palautettava täytetty kyselomake polkumyynnin vastaisen perusasetuksen 6 artiklan 2 kohdan ja tukien vastaisen perusasetuksen 11 artiklan 2 kohdan mukaisesti 37 päivän kuluessa tämän asetuksen voimaantulopäivästä, ellei toisin mainita.
   5.6   Muut kirjalliset huomautukset

               (18)

               Jollei tämän asetuksen säännöksistä muuta johdu, kaikkia asianomaisia osapuolia pyydetään esittämään näkökantansa, toimittamaan tietoja ja esittämään asiaa tukevaa näyttöä. Nämä tiedot ja asiaa tukeva näyttö on toimitettava komissiolle 37 päivän kuluessa tämän asetuksen voimaantulopäivästä, ellei toisin mainita.

         5.7   Mahdollisuus tulla tutkimusta suorittavien komission yksiköiden kuulemaksi

               (19)

               Kaikki asianomaiset osapuolet voivat pyytää tulla tutkimusta suorittavien komission yksiköiden kuulemiksi. Kuulemista koskevat pyynnöt on esitettävä kirjallisesti, ja niissä on ilmoitettava pyynnön perustelut. Tutkimuksen alkuvaiheeseen liittyviä kysymyksiä koskevat kuulemispyynnöt on esitettävä 15 päivän kuluessa tämän asetuksen voimaantulopäivästä. Myöhemmät kuulemispyynnöt on esitettävä määräajoissa, jotka komissio vahvistaa osapuolten kanssa käymässään yhteydenpidossa.

         5.8   Kirjallisia huomautuksia, täytettyjen kyselylomakkeiden palauttamista ja kirjeenvaihtoa koskevat ohjeet

               (20)

               Kaupan suojatoimiin liittyvien tutkimusten yhteydessä komissiolle toimitettuihin tietoihin ei sovelleta tekijänoikeuksia. Jos kyse on tiedoista, joihin kolmannella osapuolella on tekijänoikeuksia, asianomaisten osapuolten on ennen tietojen toimittamista komissiolle pyydettävä tekijänoikeuksien haltijalta nimenomainen lupa, jonka perusteella a) komissio voi käyttää tietoja tässä kaupan suojatoimiin liittyvässä menettelyssä ja b) tietoja voidaan toimittaa tämän tutkimuksen asianomaisille osapuolille sellaisessa muodossa, että nämä voivat käyttää puolustautumisoikeuttaan.

               (21)

               Kaikki asianomaisten osapuolten luottamuksellisina toimittamat kirjalliset huomautukset, mukaan lukien tässä asetuksessa pyydetyt tiedot, kyselyvastaukset ja kirjeenvaihto, on varustettava merkinnällä ”Limited” (12).

               (22)

               Luottamuksellisia tietoja toimittavien asianomaisten osapuolten on toimitettava tiedoista polkumyynnin vastaisen perusasetuksen 19 artiklan 2 kohdan ja tukien vastaisen perusasetuksen 29 artiklan 2 kohdan mukaisesti ei-luottamukselliset yhteenvedot, jotka varustetaan merkinnällä ”For inspection by interested parties” (asianomaisten tarkasteltaviksi). Näiden yhteenvetojen tulee olla riittävän yksityiskohtaisia, jotta luottamuksellisen tiedon sisällöstä olisi saatavissa riittävä käsitys. Jos asianomainen osapuoli ei liitä toimittamiinsa luottamuksellisiin tietoihin ei-luottamuksellista yhteenvetoa, jonka muoto ja laatu vastaavat vaatimuksia, kyseiset luottamukselliset tiedot voidaan jättää huomiotta.

               (23)

               Asianomaisten osapuolten on esitettävä kaikki huomautuksensa ja pyyntönsä sähköpostitse, skannatut valtakirjat ja todistukset mukaan luettuina, lukuun ottamatta laajoja vastauksia, jotka on toimitettava kannettavalla digitaalisella tallennusvälineellä (esim. CD-ROM-levy, DVD-levy, USB-muistitikku) henkilökohtaisesti tai kirjattuna kirjeenä. Käyttämällä sähköpostia asianomaiset osapuolet ilmaisevat hyväksyvänsä sähköisiin lähetyksiin sovellettavat säännöt, jotka on julkaistu asiakirjassa ”CORRESPONDENCE WITH THE EUROPEAN COMMISSION IN TRADE DEFENCE CASES” kauppapolitiikan pääosaston verkkosivustolla osoitteessa http://trade.ec.europa.eu/doclib/docs/2011/june/tradoc_148003.pdf.

               (24)

               Asianomaisten osapuolten on ilmoitettava nimensä, osoitteensa, puhelinnumeronsa ja voimassa oleva sähköpostiosoitteensa sekä varmistettava, että ilmoitettu sähköpostiosoite on yrityksen virallinen toimiva sähköpostiosoite, jota seurataan päivittäin. Kun yhteystiedot on toimitettu, komissio on yhteydessä asianomaisiin osapuoliin ainoastaan sähköpostitse, jolleivät ne nimenomaisesti pyydä saada kaikkia asiakirjoja komissiolta muulla tavoin tai jollei lähetettävän asiakirjan luonne edellytä sen lähettämistä kirjattuna kirjeenä. Lisäsäännöt ja -tiedot komission kanssa käytävästä kirjeenvaihdosta, mukaan luettuna sähköpostitse toimitettavia tietoja koskevat periaatteet, ovat saatavilla edellä mainituista asianomaisten osapuolten kanssa käytävää viestintää koskevista ohjeista.
               Euroopan komission postiosoite:

                           European Commission

                           Directorate General for Trade

                           Directorate H

                           Office: CHAR 04/039

                           1040 Brussels

                           BELGIUM

                           Sähköposti: TRADE-R677-EXEMPTION-SOLAR@ec.europa.eu

         6.   YHTEISTYÖSTÄ KIELTÄYTYMINEN

               (25)

               Jos asianomainen osapuoli kieltäytyy antamasta tarvittavia tietoja tai ei toimita niitä määräajassa tai jos se huomattavasti vaikeuttaa tutkimusta, päätelmät, jotka voivat olla myönteisiä tai kielteisiä, voidaan polkumyynnin vastaisen perusasetuksen 18 artiklan ja tukien vastaisen perusasetuksen 28 artiklan mukaisesti tehdä käytettävissä olevien tietojen perusteella.

               (26)

               Jos todetaan, että jokin asianomainen osapuoli on toimittanut vääriä tai harhaanjohtavia tietoja, nämä tiedot voidaan jättää huomiotta ja niiden sijasta voidaan käyttää käytettävissä olevia tietoja.

               (27)

               Jos jokin asianomainen osapuoli ei toimi tai toimii vain osittain yhteistyössä ja tästä johtuen päätelmät tehdään käytettävissä olevien tietojen perusteella polkumyynnin vastaisen perusasetuksen 18 artiklan ja tukien vastaisen perusasetuksen 28 artiklan mukaisesti, lopputulos voi olla kyseiselle osapuolelle epäedullisempi kuin siinä tapauksessa, että se olisi toiminut yhteistyössä.

               (28)

               Jos vastaamisessa ei käytetä tietokonetta, tätä ei pidetä yhteistyöstä kieltäytymisenä sillä edellytyksellä, että asianomainen osapuoli osoittaa, että vastauksen esittäminen vaaditussa muodossa aiheuttaisi kohtuutonta ylimääräistä vaivannäköä tai kohtuuttomia lisäkustannuksia. Asianomaisen osapuolen tulisi ottaa välittömästi yhteyttä komissioon.

         7.   KUULEMISMENETTELYSTÄ VASTAAVA NEUVONANTAJA

               (29)

               Asianomaiset osapuolet voivat ottaa yhteyttä kauppaan liittyvissä menettelyissä kuulemisesta vastaavaan neuvonantajaan. Neuvonantaja on asianomaisten osapuolten ja tutkimuksen suorittavien komission yksiköiden välinen yhteyshenkilö. Neuvonantaja tarkastelee pyyntöjä tutustua asiakirjoihin, asiakirjojen luottamuksellisuutta koskevia kiistoja, määräaikojen pidentämispyyntöjä ja kolmansien osapuolten pyyntöjä tulla kuulluksi. Neuvonantaja voi järjestää yksittäisen asianomaisen osapuolen kuulemisen ja toimia sovittelijana sen varmistamiseksi, että asianomaisten osapuolten puolustautumisoikeus toteutuu täysimääräisesti. Neuvonantaja järjestää myös tilaisuuksia osapuolten väliselle kuulemiselle, jossa voidaan tuoda esille vastakkaisia näkökantoja ja esittää niihin vastaväitteitä.

               (30)

               Neuvonantajan kanssa järjestettävää kuulemista koskevat pyynnöt on esitettävä kirjallisesti, ja niissä on ilmoitettava pyynnön perustelut. Tutkimuksen alkuvaiheeseen liittyviä kysymyksiä koskevat kuulemispyynnöt on esitettävä 15 päivän kuluessa tämän asetuksen voimaantulopäivästä. Myöhemmät kuulemispyynnöt on esitettävä määräajoissa, jotka komissio vahvistaa osapuolten kanssa käymässään yhteydenpidossa.

               (31)

               Asianomaiset osapuolet saavat lisätietoja sekä tarkemmat yhteystiedot kuulemismenettelystä vastaavan neuvonantajan verkkosivuilta kauppapolitiikan pääosaston verkkosivustolla http://ec.europa.eu/trade/trade-policy-and-you/contacts/hearing-officer/.

         8.   TUTKIMUKSEN AIKATAULU

               (32)

               Tutkimus saatetaan päätökseen polkumyynnin vastaisen perusasetuksen 11 artiklan 5 kohdan ja tukien vastaisen perusasetuksen 22 artiklan 1 kohdan mukaisesti yhdeksän kuukauden kuluessa tämän asetuksen voimaantulopäivästä.

         9.   HENKILÖTIETOJEN KÄSITTELY

               (33)

               Tässä tutkimuksessa kerättyjä henkilötietoja käsitellään Euroopan parlamentin ja neuvoston asetuksen (EY) N:o 45/2001 (13) mukaisesti,

         ON HYVÄKSYNYT TÄMÄN ASETUKSEN:
   1 artikla
   Pannaan vireille täytäntöönpanoasetuksen (EU) 2016/184 ja komission täytäntöönpanoasetuksen (EU) 2016/185 tarkastelu asetuksen (EU) 2016/1036 11 artiklan 4 kohdan ja 13 artiklan 4 kohdan sekä asetuksen (EU) 2016/1037 23 artiklan 6 kohdan nojalla sen määrittämiseksi, olisiko yrityksen Longi (Kuching) SDN.BHD tuottamien, Malesiasta ja Taiwanista lähetettyjen kiteisestä piistä valmistettujen aurinkosähkömoduulien tai -paneelien ja sen tyyppisten kennojen, joita käytetään kiteisestä piistä valmistetuissa aurinkosähkömoduuleissa tai -paneeleissa (kennojen paksuus on enintään 400 mikrometriä) (Taric-lisäkoodi C309), riippumatta siitä, onko niiden alkuperämaaksi ilmoitettu Malesia tai Taiwan, ja jotka luokitellaan tällä hetkellä CN-koodeihin ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 ja ex 8541 40 90, (Taric-koodit 8501310082, 8501310083, 8501320042, 8501320043, 8501330062, 8501330063, 8501340042, 8501340043, 8501612042, 8501612043, 8501618042, 8501618043, 8501620062, 8501620063, 8501630042, 8501630043, 8501640042, 8501640043, 8541409022, 8541409023, 8541409032, 8541409033), tuonnissa sovellettava täytäntöönpanoasetuksella (EU) 2016/185 käyttöön otettuja polkumyynnin vastaisia toimenpiteitä ja täytäntöönpanoasetuksella (EU) 2016/184 käyttöön otettuja tukien vastaisia toimenpiteitä.
   2 artikla
   Kumotaan täytäntöönpanoasetuksella (EU) 2016/185 käyttöön otettu polkumyyntitulli tämän asetuksen 1 artiklassa yksilöidyn tuonnin osalta.
   3 artikla
   Tulliviranomaisten on asetuksen (EU) 2016/1036 14 artiklan 5 kohdan nojalla toteutettava tarvittavat toimenpiteet tämän asetuksen 1 artiklassa yksilöidyn unioniin suuntautuvan tuonnin kirjaamiseksi.
   Tuonnin kirjaamisvelvoite päättyy yhdeksän kuukauden kuluttua tämän asetuksen voimaantulopäivästä.
   4 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä marraskuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 176, 30.6.2016, s. 21.

      (2)  EUVL L 176, 30.6.2016, s. 55.

      (3)  EUVL L 325, 5.12.2013, s. 1.

      (4)  EUVL L 325, 5.12.2013, s. 66.

      (5)  EUVL L 37, 12.2.2016, s. 56.

      (6)  EUVL L 37, 12.2.2016, s. 76.

      (7)  EUVL L 56, 3.3.2017, s. 1.

      (8)  EUVL L 56, 3.3.2017, s. 131.

      (9)  EUVL L 36, 11.2.2017, s. 47.

      (10)  EUVL C 67, 3.3.2017, s. 16.

      (11)  EUVL L 238, 16.9.2017, s. 22.

      (12)  ”Limited”-merkinnällä varustettu asiakirja on neuvoston asetuksen (EY) N:o 1225/2009 (EUVL L 343, 22.12.2009, s. 51) 19 artiklassa ja vuoden 1994 GATT-sopimuksen VI artiklan soveltamisesta tehdyn WTO-sopimuksen (polkumyynnin vastainen sopimus) 6 artiklassa tarkoitettu luottamuksellisena pidettävä asiakirja. Se on myös suojattu Euroopan parlamentin ja neuvoston asetuksen (EY) N:o 1049/2001 (EYVL L 145, 31.5.2001, s. 43) 4 artiklan mukaisesti.

      (13)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).


title: Komission täytäntöönpanoasetus (EU) 2017/2057, annettu 10 päivänä marraskuuta 2017, aineen Achillea millefolium L. jättämisestä hyväksymättä perusaineeksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (ETA:n kannalta merkityksellinen teksti. )

text:
               11.11.2017

               FI

               Euroopan unionin virallinen lehti

               L 294/27

         KOMISSION TÄYTÄNTÖÖNPANOASETUS (EU) 2017/2057,
   annettu 10 päivänä marraskuuta 2017,
   aineen Achillea millefolium L. jättämisestä hyväksymättä perusaineeksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 23 artiklan 5 kohdan yhdessä sen 13 artiklan 2 kohdan kanssa,
   sekä katsoo seuraavaa:

               (1)

               Komissio vastaanotti 10 päivänä heinäkuuta 2015 asetuksen (EY) N:o 1107/2009 23 artiklan 3 kohdan mukaisesti laitokselta Institut Technique de l'Agriculture Biologique (ITAB) Millefolii herban hyväksymistä perusaineeksi koskevan hakemuksen. Hakemuksen mukana toimitettiin asetuksen (EY) N:o 1107/2009 23 artiklan 3 kohdan toisen alakohdan mukaisesti vaaditut tiedot.

               (2)

               Komissio pyysi Euroopan elintarviketurvallisuusviranomaiselta, jäljempänä ’elintarviketurvallisuusviranomainen’, tieteellistä apua. Elintarviketurvallisuusviranomainen esitti komissiolle teknisen raportin kyseisestä aineesta 29 päivänä syyskuuta 2016 (2). Komissio esitti pysyvälle kasvi-, eläin-, elintarvike- ja rehukomitealle 24 päivänä tammikuuta 2017 tarkastelukertomuksen (3) ja tämän Millefolii herban hyväksymättä jättämisestä annettavan asetuksen luonnoksen ja sai ne valmiiksi komitean 6 päivänä lokakuuta 2017 pidettyä kokousta varten.

               (3)

               Elintarviketurvallisuusviranomaisen järjestämän kuulemisen aikana hakija muutti perusaineen nimen muotoon Achillea millefolium L.

               (4)

               Hakijan toimittama asiakirja-aineisto ei osoita, että Achillea millefolium L. täyttäisi Euroopan parlamentin ja neuvoston asetuksen (EY) N:o 178/2002 (4) 2 artiklassa määritellyt elintarvikkeen kriteerit.

               (5)

               Elintarviketurvallisuusviranomaisen teknisessä raportissa yksilöitiin erityisiä huolenaiheita, jotka koskevat altistumista infuusiolle ja ainesosille alfa- ja beeta-tujoni, kamferi ja 1,8-sineoli erityisesti torjunta-aineena käytön yhteydessä. Nämä huolenaiheet liittyivät mahdollisiin haitallisiin vaikutuksiin raskaana oleviin naisiin ja siemennesteen parametreihin samoin kuin mahdollisiin hormonaalisiin haittavaikutuksiin. Tämän vuoksi käyttäjiin, työntekijöihin, sivullisiin, kuluttajiin ja muihin kuin kohde-eliöihin kohdistuvan riskin arviointia ei voitu saattaa päätökseen.

               (6)

               Komissio pyysi hakijaa toimittamaan huomautuksensa elintarviketurvallisuusviranomaisen teknisestä raportista ja tarkastelukertomuksen luonnoksesta. Hakija toimitti huomautuksensa, ja ne on tutkittu huolellisesti.

               (7)

               Hakijan esittämistä perusteluista huolimatta ainetta koskevia huolenaiheita ei voida sivuuttaa.

               (8)

               Näin ollen, kuten komission tarkastelukertomuksessa todetaan, ei ole voitu vahvistaa, että asetuksen (EY) N:o 1107/2009 23 artiklassa säädetyt vaatimukset täyttyvät. Tämän vuoksi on aiheellista olla hyväksymättä aine Achillea millefolium L. perusaineeksi.

               (9)

               Tällä asetuksella ei rajoiteta mahdollisuutta esittää uusi hakemus aineen Achillea millefolium L. hyväksymisestä perusaineeksi asetuksen (EY) N:o 1107/2009 23 artiklan 3 kohdan mukaisesti.

               (10)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Jätetään hyväksymättä aine Achillea millefolium L. perusaineeksi.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä marraskuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 309, 24.11.2009, s. 1.

      (2)  Technical report on the outcome of the consultation with Member States and EFSA on the basic substance application for Millefolii herba – Yarrow infusion for use in plant protection as fungicide and insecticide on various crops and to prevent freezing. EFSA supporting publication 2016:EN-1093.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

      (4)  Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).